ᱥᱚᱱᱟᱞ ᱢᱟᱱᱥᱤᱝ

ᱥᱚᱱᱟᱞ ᱢᱟᱱᱥᱤᱝ (Sonal Mansingh) ᱫᱚ ᱥᱤᱧᱚᱛᱤᱭᱟᱹ ᱠᱞᱟᱥᱤᱠᱟᱞ ᱱᱟᱪᱚᱱᱤᱭᱟᱹ ᱟᱨ ᱵᱷᱟᱨᱚᱛᱱᱟᱴᱭᱚᱢ ᱟᱨ ᱳᱰᱤᱥᱤ ᱮᱱᱮᱡ ᱨᱤᱱᱤᱡ ᱜᱩᱨᱩ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱫᱤᱥᱚᱢ ᱜᱚᱢᱠᱮ ᱦᱚᱛᱮ ᱛᱮ ᱯᱚᱱᱚᱛ ᱫᱚᱨᱵᱟᱨ (ᱨᱟᱡᱽᱭᱚ ᱥᱚᱵᱷᱟ) ᱞᱟᱹᱜᱤᱫ ᱮ ᱵᱟᱪᱷᱚᱱ ᱞᱮᱱ ᱛᱟᱦᱮᱸᱫ ᱾

 ᱯᱩᱭᱞᱩ ᱡᱤᱭᱚᱱ  
ᱥᱚᱱᱟᱞ ᱫᱚ ᱢᱩᱢᱵᱟᱭ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡ ᱟᱯᱟᱛᱟᱜ ᱧᱩᱛᱩᱢ ᱫᱚ 'ᱚᱨᱤᱵᱱᱫᱽ ᱯᱚᱠᱣᱟᱥ' ᱟᱨ ᱮᱸᱜᱟᱛ ᱟᱜ ᱧᱩᱛᱩᱢ ᱫᱚ 'ᱯᱩᱨᱱᱤᱢᱟ' ᱛᱟᱦᱮᱸ ᱠᱟᱱᱟ ᱾ ᱚᱨᱵᱤᱱᱫᱽ ᱟᱨ ᱯᱩᱨᱱᱤᱢᱟ ᱨᱤᱱ ᱯᱮᱭᱟ ᱜᱤᱫᱽᱴᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱠᱩ ᱢᱟᱹᱫᱽ ᱠᱷᱚᱱ ᱥᱚᱱᱟᱞ ᱫᱚ ᱛᱟᱞᱟ ᱠᱩᱲᱤ ᱛᱟᱦᱮᱸ ᱠᱟᱱᱟᱭ ᱾ ᱥᱚᱱᱟᱞ ᱫᱚ ᱜᱩᱡᱽᱨᱟᱴ ᱨᱤᱱᱤᱡ ᱢᱤᱫ ᱥᱟᱶᱛᱟᱥᱩᱥᱟᱹᱨᱤᱭᱟᱹ ᱟᱨ ᱒᱐᱐᱔ ᱥᱟᱹᱦᱤᱫ ᱨᱮ ᱯᱚᱫᱽᱢᱚ ᱵᱤᱵᱷᱩᱥᱚᱬᱚ ᱢᱟᱹᱱ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱟᱡ ᱜᱚᱲᱚᱢ ᱦᱟᱲᱟᱢ ᱢᱚᱝᱜᱚᱞ ᱫᱟᱥ ᱯᱚᱠᱣᱟᱥ ᱫᱚ ᱢᱤᱫ ᱯᱷᱩᱨᱜᱟᱹᱞ ᱵᱤᱨ ᱛᱟᱦᱮᱸ ᱠᱟᱱᱟᱭ ᱟᱨ ᱥᱤᱧᱚᱛ ᱨᱤᱱᱤ ᱯᱩᱞᱩ ᱢᱚᱬᱮ ᱜᱚᱴᱟᱝ ᱯᱚᱱᱚᱛ ᱜᱚᱢᱠᱮ (ᱨᱟᱡᱽᱭᱚᱯᱟᱲ) ᱢᱟᱹᱫᱽ ᱠᱷᱚᱱ ᱟᱡ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱟᱠᱚᱣᱟᱜ ᱜᱷᱟᱨᱚᱡᱽ ᱨᱮ ᱫᱚ ᱥᱮᱱᱮᱨᱮᱧ ᱟᱨ ᱥᱟᱶᱛᱟᱼᱟᱹᱨᱤ ᱨᱮᱱᱟᱜ ᱥᱟᱪᱟᱨᱦᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱟᱠᱚ ᱚᱲᱟᱜ ᱨᱮ "ᱵᱚᱰᱮ ᱜᱩᱞᱟᱢ ᱚᱞᱞᱤ ᱠᱷᱟᱱ", ᱮᱢ ᱮᱥ ᱥᱩᱵᱷᱚᱞᱠᱷᱢᱤ, ᱵᱤᱥᱢᱤᱞᱞᱟ ᱠᱷᱟᱸ ᱟᱨ ᱨᱩᱠᱢᱤᱬᱤ ᱫᱮᱵᱤ ᱮᱢᱟᱱ ᱠᱚ ᱦᱩᱱᱟᱹᱨ ᱥᱚᱫᱚᱨ ᱨᱮᱱᱟᱜ ᱮ ᱧᱮᱞ ᱞᱮᱫ ᱠᱚᱣᱟ ᱾

᱔ ᱵᱚᱪᱷᱚᱨ ᱵᱚᱭᱚᱥ ᱚᱠᱛᱚ ᱨᱮ ᱟᱡ ᱢᱟᱨᱟᱝ ᱫᱟᱹᱭ ᱥᱟᱶ ᱱᱟᱜᱽᱯᱩᱨ  ᱨᱮ ᱢᱚᱬᱤᱯᱩᱨᱤ ᱮᱱᱮᱡ ᱥᱮᱪᱮᱫᱚᱜ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱗ ᱵᱚᱪᱷᱚᱨ ᱵᱚᱭᱚᱥ ᱨᱮ "ᱯᱟᱱᱰᱟᱟᱞᱩᱨᱩ ᱮᱱᱮᱡᱜᱟᱲ" ᱨᱤᱱᱤᱡ 'ᱠᱩᱢᱟᱨ ᱡᱚᱭᱠᱚᱨ' ᱴᱷᱮᱱ ᱠᱷᱚᱱ ᱵᱷᱟᱨᱚᱛᱱᱟᱴᱭᱚᱢ ᱮᱱᱮᱡ ᱮ ᱥᱮᱬᱟ ᱞᱮᱫ ᱛᱟᱦᱮᱸᱫ ᱾ 

ᱥᱚᱸᱥᱠᱨᱩᱛ ᱯᱟᱹᱨᱥᱤ ᱛᱮ ᱵᱷᱟᱨᱚᱛᱤᱭᱚ ᱵᱤᱫᱽᱭᱟ ᱵᱷᱚᱵᱚᱱ ᱠᱷᱚᱱᱮ ᱯᱟᱲᱦᱟᱣ ᱞᱮᱱᱟ ᱾ "ᱡᱚᱨᱢᱟᱱ ᱥᱚᱸᱥᱠᱨᱩᱛᱤ" ᱪᱮᱛᱟᱱ ᱨᱮ ᱢᱩᱢᱵᱟᱭ ᱨᱮᱱᱟᱜ ᱮᱞᱯᱷᱤᱱᱥᱴᱚᱱ ᱠᱚᱞᱮᱡᱽ ᱠᱷᱚᱱ ᱥᱚᱱᱮᱨ ᱮ ᱥᱟᱹᱛ ᱞᱮᱫ ᱛᱟᱦᱮᱸᱫ ᱾ 

᱑᱘ ᱵᱚᱪᱷᱚᱱ ᱵᱚᱭᱚᱥ ᱨᱮ ᱟᱠᱚ ᱚᱲᱟᱜ ᱦᱚᱲ ᱠᱚᱣᱟᱜ ᱢᱟᱱᱟᱵᱟᱨᱚᱱ ᱛᱩᱞᱩᱡ ᱵᱮᱝᱜᱟᱞᱩᱨᱩ ᱪᱟᱞᱟᱣ ᱠᱟᱛᱮ ᱯᱨᱚᱯᱷᱮᱥᱚᱨ ᱭᱩᱹ ᱮᱥᱹ ᱠᱨᱤᱥᱱᱟ ᱨᱟᱣ ᱟᱨ ᱪᱚᱱᱫᱽᱨᱚᱵᱷᱟᱜᱟ ᱫᱮᱵᱤ ᱴᱷᱮᱱ ᱠᱷᱚᱱ ᱵᱷᱟᱨᱚᱛᱱᱟᱴᱭᱚᱢ ᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱭᱟᱞᱟᱯᱩᱨᱩ ᱜᱚᱣᱨᱤ ᱟᱢᱢᱟᱞ ᱴᱷᱮᱱ ᱠᱷᱚᱱ ᱮᱠᱴᱤᱝ ᱟᱨ ᱑᱙᱖᱕ ᱥᱟᱹᱦᱤᱛ ᱨᱮ ᱜᱩᱨᱩ ᱠᱮᱲᱩᱪᱚᱨᱚᱬ ᱦᱚᱦᱟᱯᱛᱨᱚ ᱴᱷᱮᱱ ᱠᱷᱚᱱ ᱳᱰᱤᱥᱤ ᱮᱱᱮᱡ ᱮ ᱪᱮᱫ ᱞᱮᱱ ᱛᱟᱦᱮᱸᱫ ᱾

ᱥᱚᱱᱟᱞ ᱫᱚ ᱟᱡᱟᱜ ᱯᱩᱭᱞᱩ ᱩᱫᱩᱜ ᱥᱚᱫᱚᱨ ᱨᱮ ᱞᱚᱞᱤᱛ ᱢᱟᱱᱥᱤᱝ ᱥᱟᱶ ᱦᱩᱭ ᱞᱮᱱ ᱛᱟᱭᱟ ᱟᱨ ᱚᱱᱟ ᱛᱟᱭᱚᱢ ᱑᱙᱖᱕ ᱥᱟᱹᱦᱤᱛ ᱨᱮ ᱩᱱᱤ ᱥᱟᱶ ᱜᱮ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱾  ᱢᱮᱱᱠᱷᱟᱱ ᱟᱹᱠᱤᱱᱟᱜ ᱵᱟᱯᱞᱟ ᱡᱤᱭᱚᱱ ᱛᱚᱯᱟᱜ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱡᱚᱨᱡᱽ ᱞᱚᱧᱪᱚᱨ ᱥᱟᱶ ᱛᱮ ᱵᱟᱯᱞᱟ ᱞᱮᱱ ᱛᱟᱦᱮᱸᱫ ᱟᱨ ᱚᱱᱟ ᱦᱚᱸ ᱛᱚᱯᱟᱜ ᱞᱮᱱ ᱛᱟᱦᱮᱸᱫ ᱾ ᱟᱡᱤᱡ ᱯᱩᱭᱞᱩ ᱦᱚᱧᱦᱟᱨ ᱵᱟᱵᱟ ᱢᱟᱭᱟᱫᱷᱚᱨ ᱢᱟᱱᱥᱤᱝ ᱦᱚᱛᱮᱛᱮ ᱥᱚᱱᱟᱞ ᱟᱜ ᱜᱩᱨᱩ ᱠᱮᱲᱩᱪᱚᱨᱚᱬ ᱥᱟᱶ ᱩᱯᱨᱩᱢ ᱦᱩᱭ ᱞᱮᱱ ᱛᱟᱭᱟ ᱾ ᱡᱚᱨᱢᱟᱱᱤ ᱨᱮ ᱢᱤᱫ ᱢᱟᱨᱟᱝ ᱮᱠᱥᱤᱰᱮᱱᱴ ᱦᱩᱭ ᱞᱮᱱ ᱛᱟᱭᱟ ᱾ ᱰᱟᱠᱛᱚᱨ ᱠᱚ ᱠᱚ ᱞᱟᱹᱭ ᱞᱮᱫᱼᱟ, ᱵᱟᱝᱢᱟ ᱱᱩᱭ ᱫᱚ ᱟᱨ ᱵᱟᱭ ᱮᱱᱮᱡ ᱫᱟᱲᱮᱭᱟᱼᱟ ᱢᱮᱱᱛᱮ ᱤ ᱢᱮᱱᱠᱷᱟᱱ ᱩᱱᱤ ᱫᱚ ᱵᱷᱟᱹᱞᱟᱭ ᱠᱟᱛᱮ ᱟᱨᱫᱚᱲᱦᱟ ᱮᱱᱮᱡ ᱢᱟᱱᱰᱣᱟ ᱛᱮᱭ ᱨᱩᱣᱟᱹᱲ ᱞᱮᱱ ᱛᱟᱦᱮᱸᱫ ᱾

ᱥᱟᱹᱠᱷᱭᱟᱹᱛ